
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  29.09.2010

	Nr.
	  26/1558



Către,
BIROUL PERMANENT AL CAMEREI DEPUTAŢILOR


Vă înaintăm, alăturat, Raportul asupra proiectului de Lege privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României, trimis comisiei în vederea dezbaterii pe fond, cu adresa nr.PL.x 466 din 14 septembrie 2010.

PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	  29.09.2010

	Nr.
	  26/1558


R A P O R T

asupra proiectului de Lege privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 466 din 14 septembrie 2010, cu dezbaterea pe fond, în procedură obişnuită, a proiectului de Lege privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României, înregistrată cu nr.26/1558 din 16 septembrie 2010.

Potrivit prevederilor art.75 alin.(1) din Constituţia României, republicată şi ale art. 92.alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 6 septembrie 2010.
Consiliul Legislativ a avizat favorabil proiectul de lege, cu  observaţii şi propuneri, conform avizului nr.322/29.03.2010.


Proiectul de Lege are ca obiect aprobarea transmiterii fără plată a unui imobil, monument istoric, având datele de identificare prevăzute în anexa la prezentul proiect, din proprietatea Băncii Naţionale a României în proprietatea publică a statului şi administrarea Curţii de Conturi a României.


La lucrările comisiei au fost prezenţi 24 deputaţi, din totalul de 32 membri ai comisiei.
În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea  proiectului de Lege privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României, cu amendamente admise prezentate în anexă.

În raport cu obiectul şi conţinutul reglementării, proiectul de lege face parte din categoria legilor organice.

	


PREŞEDINTE,
	

SECRETAR,

	


Sulfina BARBU
	           Gheorghe CIOCAN


Întocmit,

Consilier

Sofia CHELARU
Anexă

AMENDAMENTE ADMISE
	Nr.

crt.
	Text Senat
	Textul propus de Comisie (autorul amendamentului)
	Motivarea amendamentului propus

	1.
	Lege

privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României


	
Nemodificat.
	

	2.
	
Art.1.- (1) Se aprobă trecerea în proprietatea statului a imobilului monument istoric, având datele de identificare prevăzute în anexa care face parte integrantă din prezenta lege, transmis fără plată către Banca Naţională a României, din proprietatea acesteia.


(2) Imobilul prevăzut la alin.(1) intră în domeniul public al statului şi se atribuie în administrarea Curţii de Conturi a României, pentru a fi folosit de către Camera de Conturi a Judeţului Harghita, cu obligaţia de a-l proteja conform prevederilor Legii nr.422/2001 privind protejarea monumentelor istorice, republicată, cu modificările şi completările ulterioare.
	
Nemodificat.
	

	3.
	
Art.2. – Predarea-preluarea imobilului prevăzut la art.1 alin.(1) se face prin protocol încheiat între transmiţător – Banca Naţională a României – şi dobânditor – statul român, în termen de 10 zile de la data publicării în Monitorul Oficial al României, Partea I.
	
1. Articolul 2 se modifică şi va avea următorul cuprins:


Art.2. – Predarea-preluarea imobilului prevăzut la art.1 alin.(1) se face prin protocol încheiat între transmiţător – Banca Naţională a României – şi dobânditor – statul român, prin Ministerul Finanţelor Publice, în termen de 10 zile de la data intrării în vigoare a prezentei legi.
	Reglementare corectă.

	ANEXĂ

DATE DE IDENTIFICARE

a imobilului situat în municipiul Miercurea-Ciuc care se transmite din proprietatea Băncii Naţionale a României în proprietatea publică a statului şi administrarea Curţii de Conturi a României

	ANEXĂ

DATE DE IDENTIFICARE

a imobilului situat în municipiul Miercurea-Ciuc, judeţul Harghita care se transmite din proprietatea Băncii Naţionale a României în proprietatea publică a statului şi administrarea Curţii de Conturi a României

Nemodificat.
	Reglementare corectă.




Întocmit,

Consilier

Sofia CHELARU

Adresa imobilului�
Persoana juridică de la care se transmite imobilul�
Persoana juridică la care se transmite imobilul�
Caracteristicile tehnice ale imobilului�
�
Municipiul Miercurea Ciuc, str.Libertăţii nr.14, judeţul Harghita�
Banca Naţională a României�
Statul român�
Teren în suprafaţă de 1.291 m.p., nr.topografic 430/1, 431, 432/1, 433/1, 434; Clădire P +etaj şi pavilion�
�

